[{"text_idx": "#000004", "text": "Mae\u2019n siw\u0302r mai digwyddiad amlycaf y penwythnos ydy Gw\u0302yl Sw\u0302n yng Nghaerdydd, gyda llwyth o gerddoriaeth wych mewn lleoliadau amrywiol ledled y ddinas. Dyma ddegfed blwyddyn yr w\u0302yl a drefnir gan Huw Stephen a John Rostron, a gallwch weld yr amserlen lawn ynghyd a\u0302\u2019n hargymhellion ni mewn darn bach blaenorol ar y wefan."}, {"text_idx": "#000008", "text": "Mae hon allan fel rhan o sengl ar y cyd gyda\u2019r grw\u0302p Hyll \u2013 y ddau grw\u0302p ifanc o Caerdydd yn rhyddhau wythnos diwethaf ar label JigCal."}, {"text_idx": "#000009", "text": "Rydan ni wedi clywed tipyn o ganmol ar Cadno, ac roedden nhw wrth gwrs yn un o grwpiau rownd derfynol Brwydr y Bandiau yn Eisteddfod Meifod llynedd, ynghyd a\u0302 Hyll."}, {"text_idx": "#000010", "text": "Mae \u2018Camau Bach\u2019 yn diwn bach neis, radio gyfeillgar ganddyn nhw \u2013 mae hi\u2019n dechrau\u2019n reit araf ond yn cicio mewn ar o\u0302l rhyw funud ac yn atgoffa ni \u2018chydig o The Cranberries oedd yn grw\u0302p anhygoel o Iwerddon yng nghanol y 1990au."}, {"text_idx": "#000011", "text": "Er efallai\u2019n aelod amlycaf Yr Ods, gellir dadlau mai Griff Lynch sydd wedi bod leiaf gweithgar yn gerddorol y tu hwnt i\u2019r grw\u0302p. Ond, mae \u2018na si ar led ers peth amser bellach fod cyflwynydd Ochr 1 yn gweithio ar ganeuon newydd a\u2019r wythnos hon mae label I Ka Ching wedi cyhoeddi bydd sengl gyntaf Griff allan yn ddigidol ar 28 Hydref."}, {"text_idx": "#000013", "text": "Tydi\u2019r sengl newydd ddim ar gael i\u2019w chwarae ar-lein eto, ond mae \u2018Sw\u0302n\u2019 a lwythwyd ar Soundcloud gan Griff rhyw flwyddyn yn o\u0302l..."}, {"text_idx": "#000015", "text": "Debyg bod Melys yn enw cymharol anghyfarwydd i ddarllenwyr iau, ond bydd unrhyw un oedd yn dilyn cerddoriaeth Gymraeg a Chymreig ar ddiwedd y 1990au a dechrau\u2019r mileniwm yn gwybod yn union pwy ydyn nhw."}, {"text_idx": "#000016", "text": "Grw\u0302p gwych o Ddyffryn Conwy oedd Melys, yn cael eu harwain gan Andrea Parker oedd yn canu, a\u2019i phartner Paul Adams. Roedden nhw\u2019n un o\u2019r bandiau hynny oedd yng nghanol bwrlwm \u2018Cw\u0302l Cymru\u2019 \u2013 heb lwyddo i\u2019r fath raddau a Catatonia, Super Furry Animals a Gorky\u2019s, ond rhyw un rheng yn is gyda Topper a Big Leaves. Rhyddhawyd eu stwff cynharaf nhw, gan gynnwys yr EP 4 trac yma, Fragile, ar label Ankst ond fe wnaethon nhw hefyd ryddhau ar Arctic Records a\u2019u lebel eu hunain, Sylem."}, {"text_idx": "#000018", "text": "Mae Melys yn chwarae eu gig cyntaf ers amser maith penwythnos yma yng Ngw\u0302yl Sw\u0302n \u2013 gallwch eu gweld nhw am 21:45 nos Sadwrn yn \u2018The Big Top\u2019."}, {"text_idx": "#000022", "text": "Newyddion da felly i chi oedd yno, a\u2019r rhai oedd ddim, gan bod cyfle i be ddiawl oedd yr holl ffys amdano wrth i S4C ddarlledu uchafbwyntiau\u2019r cyngerdd nos Sadwrn yma am 20:30."}]